JUMAL KÕNELEB
Tere!
Kas me vajame usku? Meie Joyga vajame.
Me oleme loonud kristliku kooli ja ühenduse, mis peab ülal
ka lastepäevakodu ja huviringe päris usu varal.
Muidugi oleks ehk olnud lihtsam, kui meil oleks olnud tohutud
rahasummad kontol enne, kui me rajasime need.
Siis poleks vähemalt majanduslikult olnud vaja usus käia.
Teisalt, see, et oleme olnud sunnitud usus käima,
on teinud meid tugevaks.
Oleme pidanud võitlema ühest ja teisest võitlusest läbi
ja me ei taha rõhutada enda tublidust, nagu me oleks
kuidagi teistest paremad.
See, et meil on täna usku, nii palju kui on, on vaid
tänu sellele, et me oleme olnud sunnitud usus kasvama.
Meie saate üks eesmärk on ka sind julgustada usus kasvama,
et sa võiksid usaldada Jumalat veel rohkem.
Tahame siinkohal tänada teid. Oleme saanud palju tagasisidet.
Õisi ja okkaid. Üks kiri oli minu jaoks eriti liigutav.
Saime kirja, milles üks naine rääkis,
et viimaks nende saadete kaudu on Jumal avanud tema südame
uskuma, et Jumal ongi hea Jumal. Jumalal ongi tema jaoks hea elu.
Seda on väga julgustav kuulda.
Just seda me tahame kuulutada, et Jumal tõesti on hea Jumal.
Ristiusk ei ole rühkimine seadusekoletis turjal,
vaid armus elamine. Imeline Jumalast täidetud elu.
Mina sain uue Piibli!
Aitäh, Maija, selle saatmise eest! - Seda oli tõesti vaja!
Ja tänu Issandale!
Ka see on imeline tunnistus.
Ma jõudsin Joyle sünnipäevaks uue Piibli osta,
aga Issand saatis selle.
Ma polekski pidanud ostma - Issand teadis sinu vajadust juba.
Nii hea on Jumal. Joyl on nüüd kaks Piiblit.
Jätkame usu teemal. Viimati rääkisime vaenlase taktikast,
millega ta kõigutab meie usku. See on hirm.
Kui oleme haaranud kinni mõnest Jumala lubadusest
või oleme palunud midagi Jumalalt, siis peale seda tuleb suur innustus
aga mingil hetkel tuleb usuproov.
Aeg selle palve ja vastuse kättesaamise vahel.
Sellel ajal vaenlane püüab erineval moel kõigutada meie usku.
Võtsime erinevaid asju läbi, mis sellega seonduvad.
Kaks meetodit, mida vaenlane kasutab, on need:
Ta kõigutab su usku nii, et sa ei looda enam Jumalale,
vaid hakkad vaatama iseenda peale. Mõtlema, kas palvetasin piisavalt,
kas peaksin veel midagi tegema jne. Teiseks püüab ta hirmutada
sind olukordade läbi. Nagu Peetruse puhul.
Kui Peetrus tahtis tulla vee peal kõndides Jeesuse juurde
ja Jeesus ütles: "Tule!" Peetrus läkski mööda vett.
Aga siis vaatas ta laineid, ' ehmus ning tema usk kõikus
ja ta hakkas vajuma.
Mitte selle pärast, et Jumalat ei saanud usaldada,
vaid ta vaatas laineid ja ehmus.
Hirm on usu vastand.
Jumala imeline Sõna ütleb, et me ei pea kartma.
Piiblis on 365 korda kirjutatud: "ära karda!"
Jumal tahab kinnitada sulle igal päeval, et sa ei pea kartma.
Üks asi, mis meie teele tavaliselt tuleb peale palvetamist,
kui me veel ootame seda vastust, ja hakkab peas keerlema,
on küsimus: Millal see tuleb?
Issand, millal see tuleb?
Mk.11:24 ütleb Jeesus nii:
"Seepärast ma ütlen teile: Kõike, mida te iganes palves
endale palute - uskuge, et te olete saanud,
ja see saabki teile!"
Sellel hetkel, kui sa palusid seda, palvetamise hetkel, Issand kuulis
ja samal hetkel inglid läksid liikvele ja Jumal ütleb,
et Ta andis selle. Võime rõõmustada ja hõisata
ning tänada, olgugi, et seda pole veel näha.
"Usk on loodetava tõelisus, nähtamatute asjade tõendus."
Üks küsimus, mis minu pähe tuleb, on:
kas ma peaksin selle ise korda ajama?
Kas ma peaksin ise midagi selle asja suhtes tegema?
Mis siis, kui Jumal ei aitagi ja ma peaksin ise seda tegema?
See on tüüpiline juhtum. Viimati rääkisime Aabrahamist.
Tema ees oli sama väljakutse. Ta oli lastetu ja juba vana,
tema naise lapsekoda oli surnud ja ta ei võinud enam sünnitada.
Mida siis teha? Siis ta sai hea soovituse armsalt naiselt.
1Ms.16:1-2 ütleb nii:
"Ja Saarai, Aabrami naine, ei toonud temale last ilmale;
aga tal oli teenijaks egiptlanna, nimega Haagar.
Ja Saarai ütles Aabramile:
Vaata, Issand on mind keelanud last saamast.
Heida nüüd mu teenija juurde, vahest saan järeltulija temalt!”
Aabraham sai hea idee. Oma kõige lähemalt
ja armsamalt inimeselt.
Armas naine arvas, et äkki Jumal lahendab asja orjatari kaudu.
Sõna ütleb, et "Aabram kuulas Saarai sõna" ja tegigi nii.
Me peame olema tähelepanelikud, sest siis kui on kitsas käes
ja tundub, et enam ei suuda ja lained löövad üle pea kokku,
konto on täiesti tühi ja arvetekuhi on väga kõrge,
siis võib tulla mõte, et ma pean ilmselt võtma
veel ühe töökoha lisaks õhtuti. Ma pean ise midagi ära tegema.
Just sellises olukorras peaksid küsima Jumalalt.
Aabraham oleks pidanud küsima: "Kas see on Sinu tahe, Jumal?"
Kui oled palunud Jumalalt abi, siis vastus tuleb Temalt.
Lahendus tuleb Temalt, mitte sinult eneselt.
Ole tähelepanelik. Ära lase olukordadel end hirmutada.
Ära haara ise härjal sarvist, kui oled Jumalalt abi palunud.
Hommikud võivad olla väga rasked.
Hommikul tõustes tulevad mured,
vaevad ja hirmud ning peaaegu paanika.
Ühel hommikul, kui minul oli väga raske olukord,
läksin ma Issanda ette. Mõnikord räägib Ta mulle
lugude kaudu. Ta annab mulle jutustusi.
Ma jutustan nüüd ühe sellise loo teile.
Nagu muinaslugu, mis võib lohutada. Mind see lohutas vägagi palju.
Siin ma olen. Kuningatütar. Tean, et olen uus loodu.
Tean, et ime on sündinud minu elus.
Tean, et nagu Piibel ütleb, on mind tõstetud pimeduse riigist
Tema armsa Poja kuningriiki. Ma olen seal koos Temaga
Tema kuningriigis ja kõik vanad mured, vaevad
ja hirmud rõhuvad mind.
Ja korraga on minu ees tohutu suur uhiuus büroohoone.
Silmipimestavalt kaunis, tumedast klaasist stiilne hoone.
Paistab kallis. See hoone räägib mulle.
Mõistan, et Kuningas juhatab siit oma riiki
ja Temal pole mingeid muresid.
Ta ei juhi riiki kitsilt.
Tal on kõik vajalikud vahendid.
Astun moodsasse lifti, vajutan nuppu ja sõidan
ülemisele korrusele. Liftiuks avaneb. Minu ees avaneb
Kuninga kontor. See pole mingi pisike kabinet.
See on terve büroo.
Mitmemeetrine läikiv nahkdiivan ja tammepuust suur töölaud.
Seinasuurune aken ootamatu vaatega.
Kogu riik on sealt vaadates mu ees.
Kui ma seda kuningriiki vaatan, siis sellest õhkub rahu ja puhkus.
Kus on kaos, hirm ja paanika?
Miks siin riigis on nii rahulik?
See räägib minu vastu ja ütleb, et Kuninga riigis on kõik hästi.
Pole midagi viga.
Prantsatan nahkdiivanile ja märkan, et olen jälle
oma vanades kerjuseräbalais,
kuigi ma olen saanud Kuningalt uusi kauneid riideid.
Miks ma selle igal hommikul unustan ja panen selga kerjuseräbalad?
Mul on süles väike kingakarp. Räpane karp. Mul on häbi.
Selles kingakarbis on minu elutöö.
Minu üritused, igapäevased katsed,
kool, lastepäevakodu, huviringid ja kõik minu tööd tegemised.
Kõik see mahub kingakarpi nagu legoklotsidest ehitis.
Märkan Kuningat toa teises seinas.
Ta seisab vaikselt ja ootab.
Mõistan, miks ta ootab.
Ta austab mind ja minu süda ei ole veel pöördunud tema poole.
Kui ma tunnen tema austust minu vastu,
siis mu süda sulab ja avaneb.
Ta tuleb mu kõrvale ja tõstab hellalt kingakarbi mu sülest.
Ta viib selle suurele tammepuust töölauale.
Kirjutuslaua ääres seisab ingel.
Suurt kasvu, väärikailmeline inglipealik.
Kuningas avab kingakarbi kaane, vaatab seda olukorda
ja annab inglile mõned lühidad korraldused.
Ingel võtab karbi ja lahkub viisakalt ruumist.
Mu kingkarp, mu elutöö, mure ja vaev, minu hirmupõhjus
oli tal kaasas. Liftiga alla kadus ingel koos minu tööga.
Mõistan, et ta kavatseb selle korda ajada minust palju paremini.
Milline vabadus! Mure sulab mu õlgadelt.
Kuningas istub minu kõrvale ja ma märkan, et ta nutab.
Mõistan, et ta on olnud terve hommiku mures.
Mulle meenub, mida Piiblis öeldakse:
"kõigis nende ahistustes tundis ta ahistust."
Pöördun tema poole ja toetun tema õla vastu.
Ta süda saab kergeks ja tema armastus voolab minusse
ja meist saab üks.
Ma märkan, et olen näljane. Näen, et ta on katnud laua
hommikusöögiga. Ta katab laua mu vastaste,
mu murede ja vaevade silme ette. Kuningas kallab mulle mahla.
Me istume muretult. Loo lõpp.
Kaunis.
Nii Issand võib rääkida ja lohutada.
Ta on meile nii lähedal.
Sel kombl tahab ta meie muredega teha.
Ta tahab need ära võtta ja aidata meid.
1Pt.5:7 "heitke kõik oma mure tema peale,
sest tema peab hoolt teie eest!"
Jumal võib rääkida mitmel moel.
On imeline, et usuelus, raskustes ja proovilepanekutes
ei ole sa üksi.
Jumal ei vaja midagi muud, kui seda,
et pead meeles Tema poole pöörduda.
Ühel või teisel moel. Palu eestpavet, loe Sõna.
Pöördu Jumala poole.
Nii Ta tõstis Joy üles süngel hommikul
ja see ei olnud enam nii sünge.
Oluline pole see, kuidas Ta räägib,
vaid see, et me usume, et ta tahab alati julgustada
ja üles tõsta.
Sa ei pea iialgi hirmu ees alla andma.
Hirm pole Jumalast. Hirm ei tule Jumalast.
Usk tuleb Jumalast. Hirm, mure ja vaev ei tule Jumalast.
Kui see meie meeled valdab, võib see olla vägagi tugev.
Just siis julgustab Issand sind enese poole pöörduma.
Ka minul on nii. Meie töö on ju täiesti Jumalast sõltuv
ning ka minul on käinud peas igasuguseid mõtteid.
Aeg ajalt need tulevad jälle tagasi.
Kuidas mina seda majandust korda saaks teha
ja mida mina peaksin tegema, et see hakkaks toimima.
Oleme üritanud ja proovinud kõike. Mõni asi on läinud paremini
kui teine, aga alati, kui ma pöördun Jumala poole,
annab Ta mulle usu, mis tõstab mind jälle Teda usaldama.
Minu lootus ei ole minu omas usus, ka sinul ei tasu enda omale loota.
Meie lootus on Jumalas.
Usk on Jumalale lootmine.
See püsib, kui me peame meeles alati Tema poole pöörduda.
Piibel ütleb nii julgelt,
et peaksime seisma kuradile vastu kindlas usus.
1Pt.5:9
"Tema vastu seiske kindlalt usus, teades, et neidsamu kannatusi
on pandud kogema kogu kristlaskond maailmas."
Sa võid julgelt seista hirmudele, muredele ja vaevadele vastu.
Ole ettevaatlik, kui need tulevad. Ole tundlik märkamaks,
kui muretsed juba teist nädalat või kui hakkad kartma.
Kohe kui tunned ära muretsemise või hirmu, siis tahab Issand
meelde tuletada: "Heida need ära, ära võta neid vastu!"
Usalda mind! Seisa kindlalt usus, siis vaenlane taganeb.
Hb.4:1 räägib imelisest usus hingamisest.
Jumala Sõna teeb seda, et meie süda täitub rahuga.
"Kartkem siis, (olgem tähelepanelikud),
kuni tõotus saada tema hingamisse on veel jõus,
et kedagi teie seast ei leita maha jäänud olevat!"
Issand julgustab ja meelitab meid sellesse hingamisse.
"Meile on kuulutatud evangeeliumi nõnda nagu neilegi,
kuid kuuldud sõnast ei olnud neil kasu,
sest see ei talletunud usu läbi kuulajaisse."
Aga kui see talletub, siis see toodab imelist
usus hingamist.
"Meie aga, kes oleme uskunud, saame hingamisse,
millest ta on öelnud: Nii ma vandusin oma vihas:
Nad ei saa minu hingamisse!” Kuigi Jumala teod on olnud
valmis juba maailma rajamisest peale -"
Jumala vastus, Tema abi on valmis, nagu siin on kirjas,
valmis juba maailma rajamisest peale.
Kui me ainult ei anna alla. Piibel lubab, et vastus tuleb.
Piibel lubab, et vastus ja abi tulevad.
Kui meie ei anna alla.
Hb.6:12 "pärivad tõotused usu ja pika meele tõttu."
Iga usukangelane, keda mainitakse kirjas Heebrealastele,
pole seal selleks, et oleks vahva lugeda.
Nad on seal julgustamaks sind ja mind, et me ei annaks alla.
Jumal on lubanud meile imelisi asju.
Küsimus pole selles, kas Ta tahab lubadusi täita,
vaid selles, kas meie julgeme neist tõesti kinni hoida lõpuni.
Kui me ei anna alla ja jookseme alati Jumala juurde,
kui on raske ja saame uut usku jätkamiseks,
siis me võidame alati.
Piibel ütleb, et selles kõiges - väljakutsetes, probleemides,
raskustes, katsumustes - "selles kõiges me saame
täieliku võidu Tema läbi, kes meid on armastanud."
Me Joyga oleme tõesti näinud võite ja tahame julgustada sind:
"Ära lase hirmul ennast hirmutada! Ära lase olukordadel
end hirmutada! Ära lase vaenlasel pöörata
sinu pilku Jumala pealt iseenese peale.
Vaata Jumalale, ülista, teeni ja täna Teda.
Siis tuleb ka vastus ja sa saad näha,
et Jumal on tõesti ustav.
Palvetame.
Tänu, Taevaisa, et Sina oled tõesti ustav!
Ma palun, et iga vaatajat, keda hirm ahistab praegusel hetkel,
kellel on muret ja vaeva või lausa paanika,
puudutaksid Sa just nüüd.
Jeesuse nimel ma sõitlen seda hirmu.
See peab täielikult taganema Jeesuse nimel!
Tulgu rahu!
Tänu, Issand, et Sa tõstad usuvaimu
igas vaatajas, kes võitleb.
Tänu, Issand, et Sa annad jälle julgust minna edasi!
Tänu, Issand, et Sina täidad kõikide vajadused
oma rikkust mööda! Aamen.
On imeline teha tööd evangeeliumi edasi viimiseks.
On imeline olla erineval moel osaline selles tegemises.
Selleks meid ongi kutsutud.
Meid on kutsutud viima evangeeliumi kõigisse maadesse.
Kui mõtled, kuidas Sa võiksid seda teha,
siis üks võimalus on toetada TV7 tööd.
Kõik ei saa teha kõike, aga me saame toetada seda tööd,
mida tehakse.
Võid teha seda täna helistades numbril 900 1777
Kõne hind Eestis on 7.
Võid ka teha ülekande ekraanile tulevail kontonumbreil.
Ole õnnistatud andes ja anna rõõmsa meelega!
Rõõmsat andjat Issand armastab.
Aamen.
Swedbank EE052200221048388411 SEB EE441010220109461019 Saaja: Taevas TV7
Tõlge: Meeli Martin